تورکیه، هولندین تورک ناظیرلره اویقولادیغی مانع و باریشجیل توپلانتی حاقینی ایستیفاده ائدن تورک وطنداش‌لارینا یؤنلیک پیس رفتاردان اؤتورو بو اؤلکه‌یه ایکی آیری اعتراض نوتاسی وئردی.
هولند مصلحت گذاری، بو سحر 3-جو دفعه خاریجی ایشلر ناظیرلیگینه چاغیریلدی.
اونا وئریلن ایلک نوتادا، ناظیر فاطما بتول سایان کایا و اونو همراه‌لیک ائدن هیاتین هولندده معروض قالدیغی وضعیتین بین الخالق تعامل‌لارینا ضد اولدوغو بیلدیریلرکن، وین سؤزلشمه‌سی‌نین پوزولدوغو ایفاده ائدیلدی.
نوتادا همچینین، تضمینات حاقی‌نین گیزلی توتولدوغو ایفاده ائدیله‌رک، تورک ناظیرلر و وطنداش‌لارینا یؤنلیک سؤز موضوعسو ایخلال‌لارین آراشدیریلماسی، ایخلا لاری رئال‌لاش‌دیران‌لار حاقیندا محکمه، ایداری دیسیپلین و جزایی تحریم‌لر تطبیق اولونماسی و نتیجه‌سی‌نین خاریجی ایشلر ناظیرلیگینه بیلدیریلمه‌سی طلب ائدیلدی.
ایکینجی نوتا ایسه هولند پولیسی‌نین روتردام باشکونسولوس‌لوغو قارشی‌سیندا توپ‌لانان تورک‌لره یؤنلیک آغیر مداخیله‌سی ایله باغلی اولا‌راق تشکیل ائدیلدی. نوتادا، باریش گؤستریچی‌لره ائدیلن پولیس مداخیله‌سی‌نین نیسبت‌سیز اولدوغو ایفاده ائدیلدی.
هولند حکومتی، شنبه گونو، خاریجی ایشلر صدری مولوت چاووش اوغلونون اوچاغینا ائنیش ایجازه‌سی وئرممیش، عائله و سوسیال سیاست‌لر ناظیری فاطما بتول سایان قایانی ایسه تورکیه‌نین روتردام باشکونسولوسلوغونا آلمامیشدی.
